Den beste Airbnb-opplevelsen vi har hatt noen gang! Vi hadde hele øverste etasje av huset for oss selv. Maria og Litterio bor nedenunder. Alt var velholdt og fint og gullende rent. Sengene var gode. Det var myggnetting i vinduene på alle soverommene og på badet slik at vi kunne ha vinduene åpne om natten for å å få inn frisk, kjølig natteluft. Det var dør som kunne lukkes mellom soveromsavdeling og kombinert kjøkken/stue for å holde myggen vekk fra soverommene/badet hvis man har åpne dører i kjøkken/stue. Det var en kjempestor terrasse med den mest fantastisk utsikt over dalen, fjellene og Castelbuono. Her kan man velge å sitte rundt bordet eller sitte i en stor hammock og nyte utsikten, freden og roen. Det er også stor terrasse på andre siden ved inngangsdøren der man kan sitte å spise frokost i morgensolen hvis man vil. Det er nødvendig med bil for å komme hit og det er egen parkeringsplass til bilen. Vi hadde en liten bil (Lancia Ypsilon) som ikke var for lav under siden veien opp til huset er en grusvei man må kjøre et stykke oppover. . Det gikk helt fint med vår bil. Maria og Litterio møtte oss på en bensinstasjon i Castelbuono og viste vei til huset. Maria er en fantastisk gjestfri vert som gjør sitt ytterste for at gjestene skal trives. Hun hadde bakt en nydelig glutenfri sitronkake som velkomstgave og senere på kvelden fikk vi grillede grønnsaker med ris til og en karaffel hvitvin. Helt fantastisk, vi har aldri opplevd maken noe sted vi har leid via Airbnb. Vi bodde her i 4 netter, skulle ønske vi kunne bodd her lenger. Tusen takk Maria og Litterio!